રાજકોટ: ખોડલધામના ચેરમેન નરેશ પટેલે મંગળવારે અચાનક જ રાજીનામું આપી દેતાં ગુજરાતમાં પટેલ સમાજે ભારે આંચકો અનુભવ્યો હતો. બીજી બાજુ રાજકોટમાં ખોડલધામની માયાણીનગરમાં આવેલી ઓફિસે વિદ્યાર્થી સમિતિના યુવાનોએ ખોડલધામના પ્રમુખ પરેશ ગજેરા વિરુદ્ધ ભારે સૂત્રોચ્ચાર કર્યા હતા અને ચીમકી ઉચ્ચારી હતી કે, જો નરેશભાઇ પટેલ રાજીનામું પરત નહીં ખેચે તો બુધવારથી ઉપવાસ સહિતના આંદોલન શરૂ કરવામાં આવશે. નરેશભાઇ રાજીનામું શા માટે આપ્યું અને પરેશ ગજેરા વિરુદ્ધ સૂત્રોચ્ચાર શા માટે થયા તે બાબતે અનેકવિધ ચર્ચાઓ શરૂ થઇ હતી.